-1-

รายงานการประชุมสภาองค์การบริหารส่วนตำบลโพนทอง

สมัยสามัญ สมัยที่ 2 ประจำปี 2559

ณ ห้องประชุมสภาองค์การบริหารส่วนตำบลโพนทอง อำเภอเมือง จังหวัดชัยภูมิ

วันที่ 22 พฤษภาคม 2559

|  |  |  |  |  |
| --- | --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ | หมายเหตุ |
|  | ผู้เข้าประชุม |  |  |  |
| 1 | นายอมรรัตน์ กล้าประจัญ | ประธานสภาฯ | อมรรัตน์ กล้าประจัญ |  |
| 2 | นายเสนีย์ ลุงไธสง | รองประธานสภาฯ | เสนีย์ ลุงไธสง |  |
| 3 | นายทองเลื่อน คุณล้าน | ส.อบต.โพนทองหมู่ที่ 1 | ทองเลื่อน คุณล้าน |  |
| 4 | นายธนภัทร ยอดเสรณี | ส.อบต.โพนทองหมู่ที่ 1 | ธนภัทร ยอดเสรณี | ลา |
| 5 | นายบุญเหลือ ทองชัยภูมิ | ส.อบต.โพนทองหมู่ที่ 2 | บุญเหลือ ทองชัยภูมิ |  |
| 6 | นายสมาน หาญอาสา | ส.อบต.โพนทองหมู่ที่ 2 | สมาน หาญอาสา |  |
| 7 | นางสุดารัตน์ สมัตถะ | ส.อบต.โพนทองหมู่ที่ 3 | สุดารัตน์ สมัตถะ |  |
| 8 | นางเมตตา ตราปราบ | ส.อบต.โพนทองหมู่ที่ 3 | เมตตา ตราปราบ |  |
| 9 | นายป้อมเพ็ชร สายสุพรรณ์ | ส.อบต.โพนทองหมู่ที่ 4 | ป้อมเพ็ชร สายสุพรรณ์ |  |
| 10 | นางยุวดี วิสัยดี | ส.อบต.โพนทองหมู่ที่ 5 | ยุวดี วิสัยดี |  |
| 11 | นางสาวเจนจิรา อนารัตน์ | ส.อบต.โพนทองหมู่ที่ 6 | เจนจิรา อนารัตน์ |  |
| 12 | นายสุข วงษ์ศาสาย | ส.อบต.โพนทองหมู่ที่ 6 | สุข วงษ์ศาสาย |  |
| 13 | นางสาวอรพินท์ อุตมะพันธุ์ | ส.อบต.โพนทองหมู่ที่ 7 | อรพินท์ อุตมะพันธุ์ |  |
| 14 | นายจำเนียร เทียมครู | ส.อบต.โพนทองหมู่ที่ 7 | จำเนียร เทียมครู |  |
| 15 | นายวิชัย เติมชีพ | ส.อบต.โพนทองหมู่ที่ 8 | วิชัย เติมชีพ |  |
| 16 | นายวีรพล พิมพ์ชัยภูมิ | ส.อบต.โพนทองหมู่ที่ 8 | วีรพล พิมพ์ชัยภูมิ |  |
| 17 | นายสรรเสริญ กองจันทร์ | ส.อบต.โพนทองหมู่ที่ 9 | สรรเสริญ กองจันทร์ |  |
| 18 | นายทองเคลือบ เกาะม่วงหมู่ | ส.อบต.โพนทองหมู่ที่ 9 | ทองเคลือบ เกาะม่วงหมู่ |  |
| 19 | นางสนอง ใสรังกา | ส.อบต.โพนทองหมู่ที่ 10 | สนอง ใสรังกา |  |
| 20 | นางกรรณิการ์ ศรีเสนา | ส.อบต.โพนทองหมู่ที่ 10 | กรรณิการ์ ศรีเสนา |  |
| 21 | นายเฉลียว วังศรี | ส.อบต.โพนทองหมู่ที่ 11 | เฉลียว วังศรี |  |
| 22 | พ.อ.อ.จรัส แผ่นเงิน | ส.อบต.โพนทองหมู่ที่ 12 | จรัส แผ่นเงิน |  |
| 23 | นางวราวัลย์ ชาติอาษา | ส.อบต.โพนทองหมู่ที่ 12 | วราวัลย์ ชาติอาษา |  |
| 24 | นางทองจันทร์ มาภักดี |  เลขานุการสภาฯ | ทองจันทร์ มาภักดี |  |

-2-

|  |  |  |  |  |
| --- | --- | --- | --- | --- |
| เลขที่ | ชื่อ – สกุล | ตำแหน่ง | ลายมือชื่อ | หมายเหตุ |
|  | ผู้เข้าร่วมประชุม |  |  |  |
| 1 | นายเกียรติพงษ์ วงค์ษา | นายก อบต.โพนทอง | เกียรติพงษ์ วงค์ษา |  |
| 2 | นายสุทิน สุวรรณพิมล | รองนายก ฯ | สุทิน สุวรรณพิมล |  |
| 3 | นายสุพล พิงชัยภูมิ | เลขานายกฯ | สุพล พิงชัยภูมิ |  |
| 4 | นายวัลลภ พิลาลี | ปลัด อบต.โพนทอง | วัลลภ พิลาลี |  |
| 5 | นางปวีณา สิงห์วงษ์ | จนท.วิเคราะห์ | ปวีณา สิงห์วงษ์ |  |
| 6 | นายธีรพงษ์ ประสานเนตร | ผอ.กองช่าง | ธีรพงษ์ ประสานเนตร |  |
| 7 | นางสาวยุภาพร เจริญศักดิ์ | หัวหน้าสำนักปลัด | ยุภาพร เจริญศักดิ์ |  |
| 8 | นางรุ้งนภา ธงภักดิ์ | ผู้อำนวยการกองคลัง | รุ้งนภา ธงภักดิ์ |  |
| 9 | นายประจักษ์ นาครินทร์  | ผอ.รพสต.โพนทอง | ประจักษ์ นาครินทร์  |  |
| 10 | นายอดุลย์ วงษ์ชู | ผยบ.หมู่ที่ 1 | อดุลย์ วงษ์ชู |  |
| 11 | นางนิตยา แฝงฤทธิ์ | ผช.เจ้าหน้าที่ธุรการ | นิตยา แฝงฤทธิ์ |  |
| 12 | นายธีรศักดิ์ บ่อทอง | นายช่างโยธา | ธีรศักดิ์ บ่อทอง |  |
| 13 |  |  |  |  |
| 14 |  |  |  |  |
| 15 |  |  |  |  |
| 16 |  |  |  |  |
| 17 |  |  |  |  |
| 18 |  |  |  |  |
| 19 |  |  |  |  |
| 20 |  |  |  |  |
| 21 |  |  |  |  |

 เมื่อถึงเวลาตามกำหนด เลขานุการสภาฯได้เรียนเชิญท่านสมาชิกและผู้เข้าร่วมประชุมลงเวลา เข้าห้องประชุม

**รองประธานสภาฯ** ได้เชิญประธานจุดธูปเทียนบูชาพระรัตนตรัย และนำไหว้พระ

**เริ่มประชุมเวลา** 09.30 น

**ประธานสภาฯ** กล่าวสวัสดีคณะผู้บริหาร สมาชิกสภาฯ หัวหน้าส่วนราชการและผู้เข้าร่วมประชุมทุกท่าน ก่อนที่จะนำเข้าระเบียบวาระการประชุม วันนี้เป็นวันดีอีกวันหนึ่งที่มีตัวแทน ผอ.โรงเรียนบ้านหนองหญ้ารังกาเข้าร่วมรับฟังการประชุมสภาฯ ซึ่งท่านได้ย้ายมารับตำแหน่งใหม่ เมื่อมีแขกหรือผู้เข้าร่วมประชุม เราจะอนุญาตผู้เข้าร่วมประชุมหรือประชาชนได้แสดงความคิดเห็น มีท่านใดที่จะแสดงความคิดเห็นหรือไม่ เชิญ ผอ.แนะนำตัวก่อนเลยครับ

 **นายสายัญ ชูสกุล ผอ.โรงเรียนบ้านหนองหญ้ารังกา** เรียนท่านายกองค์การบริหารส่วนตำบลโพนทองท่านคณะกรรมการทุกท่านครับ ผมนายสายัญ ชูสกุล ผอ.โรงเรียนบ้านหนองหญ้ารังกาคนใหม่ ได้มารับตำแหน่งเมื่อวันที่ 11 สิงหาคมนี้ ก็คงจะฝากเนื้อฝากตัวเป็นสมาชิกใหม่ของ อบต.โพนทอง

-3-

สิ่งใดที่จะขอความร่วมมือจากทางโรงเรียนผมก็ยินดีครับและทางโรงเรียนก็คงจะมีโอกาสขอความสนับสนุนจาก อบต.โพนทองครับ เท่านี้ครับสวัสดีครับ

**ประธานสภาฯ** ขอบคุณท่าน ผอ.โรงเรียนครับทางเจ้าภาพนะครับยินดีต้อนรับท่าน ผอ. นะครับ ลำดับต่อไปนะครับท่านท่าน ผอ.รพสต. ครับ ท่านมีอะไรไหมครับ ก่อนที่เราจะเข้าการประชุมอภิปลาย เชิญท่านครับ

**นายประจักษ์ นาครินทร์ ผอ.รพสต.โพนทอง**

 เรียนท่านประธานสภาฯท่านผู้บริหาร อบต.โพนทองและท่านสมาชิกผู้มีเกียรติทุกท่านที่เข้าร่วมประชุมผมนายประจักษ์ นาครินทร์ ผอ.รพสต.โพนทอง ก่อนอื่นผมต้องขอขอบคุณท่านสมาชิก ที่สนับสนุนงบประมาณในปี 59 ที่ผ่านมาซึ่งเงินสนับสนุนที่ท่านสนับสนุนที่ท่านตั้งงบไว้ให้กองทุนหลักประกันสุขภาพในการดำเนินงานปี 59 ที่ผ่านมา ซึ่งปีที่แล้วตั้งไว้ประมาณสามแสนและในปีนี้ก็เช่นกันก็สามแสนก็ขอขอบคุณนะครับซึ่งกองทุนหลักประกันสุขภาพสนับสนุนอีกสามแสนก็ถือว่ามีเงินในการดำเนินงานประมาณหกแสนบาทซึ่งตรงนี้ก็มีประโยชน์แก่ชาวตำบลโพนทองคือเงินตรงนี้เอาไปดำเนินงานส่งเสริมสุขภาพป้องกันโรคฟื้นฟูแล้วก็รักษาพยาบาลประชาชนในตำบลโพนทอง 12 หมู่บ้านซึ่งผลงานของกองทุนหลักประกันสุขภาพผลงานโดยท่านนายกเกียรติพงษ์ วงศ์ษาเป็นประธานกองทุนก็มีผลงานมากมาย เช่นพูดถึงสองปีภาพร่วมเลยนะครับดำเนินงานคุ้มครองผู้บริโภคก็มีผลงาน อสม.ดีเด่นระดับจังหวัดสองปีซ้อนกลุ่มรัฐวิสาหกิจต่างๆที่อยู่ในหมู่บ้านที่ตั้งกลุ่มขึ้นมาที่มีปัญหาเรื่องการขอ อย. ที่ผ่านมาคือขอยากนะครับแต่กลุ่มนี้ก็ดำเนินงานก็ได้ อย.สองกลุ่มเลยนะครับเหลือแต่กลุ่มน้ำซึ่งตอนนี้ทีมคุ้มครองผู้บริโภคระดับจังหวัดทำมานิดเดียวแนะนำกลุ่มให้ปรับปรุงแก้ไขคาดว่าน่าจะได้ ผลงานอีกอย่างหนึ่งคือกองทุนชมรมผู้สูงอายุกองทุนเราก็สนับสนุนให้กลุ่มไปดำเนินการส่งเสริมสุขภาพชมรมผู้สูงอายุปรากฏว่าเรามีชมรมผู้สูงอายุดีเด่นระดับจังหวัดอันดับหนึ่งเลยนะครับก็มีชมรมผู้สูงอายุบ้านโพนทอง หมู่ 12 ประธานชมรมเองก็ได้เป็นผู้สูงอายุดีเด่นระดับชาติ ซึ่งเป็นผลงานของตำบลโพนทอง ในส่วนของโรงเรียนบ้านนางเม้งซึ่งพัฒนามา 2 ปีเลยนะครับกองทุนสนับสนุนปี 58-59 ก็เป็นโรงเรียนส่งเสริมสุขภาพระดับเพชรในระดับจังหวัดไม่กี่โรงเรียนที่ได้ระดับเพชรนะครับซึ่งเป็นผลงานของกองทุนของเรา และสิ่งเหล่านี้มันเป็นต้นทุนในการพัฒนา รพสต. รพสต.ในอำเภอเมืองชัยภูมิมีทั้งหมด 21 แห่งเวลาที่ไปกระทั่งโต้เถียงกันแบบนี้ในการพัฒนาระดับอำเภอ รพสต.ที่ไหนก็จะไปข่มงบประมาณกันอำเภอเรามีงบเกือบสองล้านนะครับเงินสองล้านนี้แต่ละ รพสต. คล้ายกับว่าใครเป็นต้นทุน คำว่าต้นทุนในที่นี้หมายถึงคนที่มีผลงานเยอะๆ พูดแล้วมันมีน้ำหนัก ซึ่งผลงานใน 2 ปีที่ผ่านมา ผมได้งบประมาณในการพัฒนา รพสต.เกือบ สี่แสนเจ็ดหมื่นบาท ทุกปีที่ผ่านมา รพสต. ของเรานั้นได้มาไม่เกินปีละห้าหมื่น ห้าหมื่น ห้าหมื่น ประมาณนี้ครับการทำงานมันเลยล้าหลังในบรรดา 21 รพสต. ตอนนี้ก็ได้เงินเกือบสี่แสนเจ็ด เงินสี่แสนเจ็ดก็จะมาปรับปรุงห้องน้ำแยกเป็นชาย หญิง ห้องน้ำผู้พิการสองแสน แล้วก็ปรับปรุงห้องอุบัติเหตุฉุกเฉินซึ่งจะดำเนินการเสร็จไม่น่าเกินกันยานี้นะครับ ตอนนี้ก็ติดอยู่ตรงระเบียบต่อไปชาวพี่น้องตำบลโพนทองมาใช้บริการ รพสต.โพนทอง ก็สามารถขับรถขึ้นมาฝนตกก็สามารถใช้บริการได้สะดวกยิ่งขึ้นมาและถนนด้านหน้าก็เกือบ เจ็ดหมื่นบาทก็จะเกิดขึ้น อันนี้คือผลงานจากองทุนที่เราทำมาสองปีนะครับ เราจะก้าวไป รพสต.โพนทอง ตอนนี้คือจะมีการพัฒนานะครับเรียกว่า นโยบายกระทรวงให้โรงพยาบาลชัยภูมิ ตั้งเป็นโรงพยาบาลศูนย์ คำว่าโรงพยาบาลศูนย์ในที่นี้หมายถึง โรงพยาบาลศูนย์แพทย์เฉพาะทางไม่ใช่โรงพยาบาลทั่วไป แต่จะมีแพทย์เฉพาะทางจะมีนักศึกษาแพทย์ ปี 4 ปี 5 ปี 6 ต่อไปพี่น้องจะเข้าไปใช้บริการก็จะมีแพทย์เฉพาะทางเฉพาะด้าน รพสต. ไหนที่มีศักยภาพคล้ายๆว่าจะแยกออกมาตั้งเป็นคล้ายๆกับโรงพยาบาลชัยภูมิ 2 เป็นศูนย์กลางในการบริการพี่น้องในแต่ละกลุ่มโซนนะครับ ของโพนทองผมคาดหวังว่าจะ

-4-

เป็นศูนย์กลางของตำบลห้วยบง ลาดใหญ่ กุดตุ้ม โพนทอง 4 ตำบลเราจะต้องรวมกันให้มากกว่าสามหมื่นขึ้นคล้ายๆกับ อบต.จะต้องรวมกันเป็นเทศบาลคล้ายๆกันนะครับแต่ของโพนทองของเรามีปัญหาเรื่องบุคลากร เพราะบุคคลากรของเรายังมีความ

ขัดแย้งกันในองค์กรเราจะพัฒนาบุคลากรของเราให้มีความพร้อมก่อนถ้างานใหญ่ๆ เข้ามามันจะง่ายเลยครับ หมอบหมายหน้าที่การงานการพัฒนาในปี 60 ผมจะขอตั้งคณะกรรมการขึ้นมาชุดหนึ่ง ผมก็คุยกับท่านประธานแล้วผมอยากให้ทุกท่านเข้ามาช่วยผมผมต้องการพัฒนา มาช่วยในการบริหารจัดการ รพสต.ของเราให้เป็นศูนย์กลางให้ได้ ถ้าเราเป็นศูนย์กลางประโยชน์ของพี่น้องประชาชนโพนทองหรือตำบลอื่นจะได้รับ 1.บุคคลากรเพิ่มขึ้น เดี๋ยวผมจะพาไปศึกษาดูงานครับ รพสต.ที่เป็นศูนย์กลางจริงๆจะมีงบประมาณลงมาเกือบไม่ต่ำกว่า สิบกว่าล้านขึ้น เงินสิบกว่าล้าน 1 เอามาใช้จ่ายซื้อรถตู้สามารถที่จะวิ่งเป็นเครือข่ายรับผู้ป่วยมาใช้บริการศูนย์กลางได้ 2. มีแพทย์มาประจำที่ รพสต. 3.มีทันตแพทย์มาประจำที่ รพสต. 4.ข้าราชการท้องถิ่น ข้าราชการสามารถใช้สิทธิ์จ่ายตรงได้5.จะมีคลินิกชะลอวัยอย่างท่านสมาชิก อบต. ท่านที่อายุมากเกินวัยจาการทำงานหนักก็เข้าคลีนิกชะลอวัย จะได้สาวขึ้น สวยขึ้นคลินิกฝังเข็มสามารถใช้สิทธิ์จ่ายตรงโดยตรงคือ ประโยชน์มหาศาลก็จะเกิดขึ้นพี่น้องชาวตำบลโพนทองสามารถขอใบรับรองแพทย์ได้ ลางานได้ นี่คือประโยชน์อนาคตข้างหน้า แต่จะเป็นอย่างนั้นได้ ท่านต้องช่วยผม ในงบประมาณปี 60 ก็ขอขอบคุณนะครับ ในรายละเอียดให้การสนับสนุนกองทุนหลักประกันสุขภาพก็เกือบ สามแสน ในส่วนของงานควบคุมโรคไข้เลือดออกมีประมาณ หนึ่งแสนบาท ผมขอฝากในเรื่องรถส่งต่อผู้ป่วยเป็นแต่สิ่งที่ฉุกเฉินจริงๆคือ รถ ems จำเป็นสำหรับตำบลโพนทองของเราที่เป็นมาตรฐาน เช่น ผู้ป่วยบางท่านที่เดินทางยากลำบากก็มีเปลที่มาตรฐานสามารถเคลื่อนย้ายผู้ป่วยอย่างมาตรฐานได้ผมขอว่าให้เป็นรถที่ปลอดภัยและมีอุปกรณ์เครื่องมือครบอย่างถ้าเกิดผู้ป่วยฉุกเฉินอย่างเช่นหลอดเลือดสมองตีบ น้ำตาลในเลือดต่ำจะต้องรักษาเบื้องต้นงบประมาณที่ท่านตั้งไว้ หนึ่งแสนบาทผมว่ายังน้อยไปเพราะว่าโรคบางโรคอย่าง เช่น โรค มือ ปาก เท้า จะต้องมีแนวทางป้องกันถ้าเกิดโรคนี้ปุ๊บมันต้องมีมาตรการป้องกันดีๆอย่างน้อยความเดือดร้อนจะไม่ตกไปอยู่กับผู้ปกครองของเด็ก ก็ไม่มีอะไรมากครับก็ขอขอบคุณท่านสมาชิกทุกท่านที่ให้การสนับสนุนงบประมาณในการดำเนินงาน 2560 ครับขอบคุณมากครับ

**ประธานสภาฯ** ขอขอบคุณท่าน ผอ.รพสต.ที่ทำให้สมาชิกทราบถึงความเคลื่อนไหวในการทำงานซึ่งเป็นการพิจารณาร่างงบประมาณอุดหนุนให้กับ รพสต.ในการที่จะเข้าไปทำงานเพื่อพี่น้องของเราที่แจ้งเรื่องให้เราทราบถึงความจำเป็นในเรื่องงบประมาณทางสภาก็ให้ความสำคัญช่วยเหลือดูแลพี่น้องอยู่แล้ว ท่านอดุลย์ วงษ์ชู มีอะไรจะแจ้งหรือไม่ครับ ไม่มีนะครับก็ขอขอบคุณท่าน ผอ.รพสต.ที่แจ้งรายละเอียดในการแจ้งงบประมาณ ถ้ายังไงผมก็ยินดีที่จะเข้าไปช่วยงานท่าน ซึ่งผมเองก็ทำงานเรื่องสุขภาพมาหลายปี ช่วงหลังนี้ก็อาจจะไม่ค่อยได้ช่วยท่าน ดูแลช่วยท่าน ก็ถ้ามีโอกาสก็จะเข้าไปมีอะไรก็บอกได้นะครับท่าน ผอ. บอกได้คุยได้ถ้าเรื่องที่เป็นผลประโยชน์ของพี่น้องผมก็ยินดี

**ระเบียบวาระที่ 1** เรื่องประธานแจ้งให้ที่ประชุมทราบ

**ประธานสภาฯ** เรื่องแจ้งให้ทราบในวันนี้คงไม่มีผมจะขอไปในวาระต่อไป

**ระเบียบวาระที่ 2** รับรองรายงานการประชุมครั้งที่ผ่านมา

**ประธานสภาฯ** สมาชิกทุกท่านคงได้อ่านรายงานการประชุมมาแล้ว มีท่านใดที่แก้ไขหรือเพิ่มเติมหรือไม่เชิญได้เลยครับ

**นายบุญเหลือ ทองชัยภูมิ สอบต.หมู่ที่ 2** เรียนท่านประธานสภาฯและสวัสดีทุกท่านในส่วนของรายงานการประชุมผมจะขอแก้ไขในส่วนของผม หน้าที่ 3 บรรทัดที่ 2 ปกติ มี ร หรือไห้เพิ่มด้วย

-5-

**ประธานสภาฯ** ก็ขอบคุณท่านสมาชิกหมู่ที่ 2 ท่านเป็นสมาชิกที่อาวุโสที่เชื่อถือได้ก็ขอขอบคุณครับ ถ้าไม่มีท่านใดติดใจในเรื่องใดอีกผมจะขอมติรับรองรายงานการประชุมสภาฯครั้งที่ผ่านมา

**มติที่ประชุม** เห็นชอบด้วยเสียงเป็นเอกฉันท์ 21 เสียง งดออกเสียง ประธานสภาฯ/รองประธานสภาฯ/เลขาสภา

**ระเบียบวาระที่ 3** เรื่องพิจารณา

 3.1 พิจารณาร่างข้อบัญญัติงบประมาณรายจ่ายประจำปี 2560 วาระที่ 1 เพื่อรับหลักการ(รายละเอียดตามเอกสาร)

**ประธานสภาฯ** เชิญท่านนายกฯครับ

**นายกฯ** เรียนท่านประธานสภาฯและสวัสดีทุกท่าน ผมจะนำเรียนทุกท่านตามเอกสาร

ร่างข้อบัญญัติงบประมาณรายจ่ายประจำปีงบประมาณ 2560

ขององค์การบริหารส่วนตำบลโพนทอง อำเภอเมือง จังหวัดชัยภูมิ

นี้เป็นร่างข้อบัญญัติงบประมาณรายจ่ายประจำปีงบประมาณ 2560 ที่ผมได้เสนอต่อที่ประชุมสภาฯเพื่อให้สภาฯได้พิจารณาและรับรองต่อไปครับ ขอบคุณครับ

**ประธานสภาฯ** ก็ขอบคุณท่านนายกที่ได้นำเสนอ ร่างข้อบัญญัติงบประมาณรายจ่ายประจำปีงบประมาณ 2560 มีท่านใดสงสัยหรือขอแก้ไขในจุดไหนบ้างก็เชิญเลยครับ สมาชิกท่านใดติดใจตรงไหนและฝ่ายบริหารตรงไหนเชิญเลยครับ

**-6-**

**นายเกรียงศักดิ์ ฝางชัยภูมิ ป้องกันฯ** เรียนประธานสภาฯ ผมขอแก้ไขในงบประมาณของปี 59 งบประมาณเท่าเดิมแต่ขอตัดคำออก แผงกั้นไฟจราจรสามเหลี่ยมไฟกระพริบ ขออนุญาตตัดสามเหลี่ยมไฟกระพริบให้คงเหลือแค่แผงกั้นไฟจราจรเพราะเราสอบราคาแล้วจัดซื้อไม่ได้ อยู่ในหมวดครุภัณฑ์แก้ไขแค่ตัวหนังสืองบประมาณเท่าเดิม

**ประธานสภาฯ** ผมขอว่าให้ ผอ.ส่วนการคลังในเรื่องนี้เราต้องไปทำใหม่หรือไม่หรืออย่างไรช่วยอธิบายในเรื่องนี้ด้วยครับ

**นางรุ้งนภา ธงภักดิ์ ผู้อำนวยการกองคลัง** เรียนท่านประธานสภาและสมาชิกถ้าเป็นไฟกระพริบที่เราตั้งไว้ มันจะอยู่ที่ชุดละ 25,000 บาท เราไม่สามารถจัดซื้อได้ จึงต้องตัดคำว่าไฟกระพริบออกสิ่งที่เราต้องการคือแผงกั้นจราจรคะ

**ประธานสภาฯ** มีท่านใดที่ติดใจในเรื่องนี้อีกหรือไม่ถ้าไม่มีผมจะขอมติเรื่องเปลี่ยนแปลงตัวหนังสือและตัดคำชี้แจงครับ

ขอมติครับ

**มติที่ประชุม** เห็นชอบด้วยเสียงเป็นเอกฉันท์ งดออกเสียง ประธานสภาฯ/รองประธานสภาฯ/เลขาสขา

**ประธานสภาฯ** ในเรื่องร่างข้อบัญญัติงบประมาณรายจ่ายประจำปี พ.ศ.2560 มีท่านใดติดใจหรือจะเพิ่มเติมอีกหรือไม่หรือมีตรงไหนที่แก้ไขอีกหรือไม่ ถ้าไม่มีท่านใดที่จะเพิ่มเติมผมจะขอมติรับร่างข้อบัญญัติงบประมาณรายจ่ายประจำปี พ.ศ.2560

ขอมติครับ

**มติที่ประชุม** เห็นชอบด้วยเสียงเป็นเอกฉันท์ งดออกเสียง ประธานสภาฯ/รองประธานสภาฯ/เลขาสขา

3.2 พิจารณาเลือกคณะกรรมการแปรญัตติร่างข้อบัญญัติงบประมาณรายจ่ายประจำปี พ.ศ.2560

จำนวนไม่น้อยกว่าสามคนแต่ไม่เกินเจ็ดคน

 ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547(แก้ไขเพิ่มเติม(ฉบับที่ 2)พ.ศ.2554) หมวด 3 ข้อ 49 วรรคหนึ่ง ญัตติร่างข้อบัญญัติติที่สภาลงมติรับหลักการแล้วถ้าจะส่งให้คณะกรรมการแปรญัตติพิจารณาให้ประธานสภาท้องถิ่นเสนอร่างข้อบัญญัตินั้นให้คณะกรรมการแปรญัตติพิจารณาโดยละเอียดและที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

 วรรคสอง ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่น หรือสมาชิกสภาท้องถิ่นผู้ใดเห็นควรแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ

 และหมวด 8 ข้อ 105 ภายใต้บังคับข้อ 103 และ 104 สภาท้องถิ่นมีอำนาจเลือกสมาชิกสภาท้องถิ่นหรือบุคคลที่ไม่เป็นสมาชิกสภาท้องถิ่นเป็นคณะกรรมการสภาท้องถิ่นชุดต่างๆ(ตามความจำเป็นแก่กิจการในหน้าที่ของสภาท้องถิ่น(3) คณะกรรมการแปรญัตติร่างข้อบัญญัติ

 เพื่อให้เป็นไปตามระเบียบฯ จึงขอให้สภาได้พิจารณาแต่งตั้งคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ 2560 จำนวนไม่น้อยกว่าสามคนหรือไม่เกินเจ็ดคน

**ประธานสภาฯ**  ขอให้สมาชิกได้เสนอชื่อและขอผู้รับรองสองคนเสนอได้เลยครับ

1. นายทองเคลือบ เกาะม่วงหมู่ ส.อบต.หมู่ที่ 9 เสนอ นายบุญเหลือ ทองชัยภูมิ ส.อบต.หมู่ที่ 2

 ผู้รับรอง 1. นายป้อมเพ็ชร สายสุพรรณ์ ส.อบต.หมู่ที่ 4

 2. นายสุข วงษ์ศาสาย ส.อบต.หมู่ที่ 6

-7-

 2. นายทองเลื่อน คุณล้าน ส.อบต.หมู่ที่ 1 เสนอ นายจำเนียร เทียมครู ส.อบต.หมู่ที่ 7

 ผู้รับรอง 1. นางสาวอรพินท์ อุตมะพันธุ์ ส.อบต.หมู่ที่ 7

 2. นายวีรพล พิมพ์ชัยภูมิ ส.อบต.หมู่ที่ 8

 3. นายสรรเสริญ กองจันทร์ ส.อบต.หมู่ที่ 9 เสนอ นางสาวอรพินท์ อุตมะพันธุ์ ส.อบต.หมู่ที่ 7

 1. นางเมตตา ตราปราบ ส.อบต.หมู่ที่ 3

 2. นางกรรณิการ์ ศรีเสนา ส.อบต.หมู่ที่ 10

มีท่านใดที่จะเสนออีกหรือไม่ ถ้าไม่มีก็ให้เลขาสภาฯนัดประชุมเพื่อที่จะแต่งตั้งประธานกรรมการเพื่อรับแปรญัตติต่อไป

**นางทองจันทร์ มาภักดี เลขาสภาฯ** เรียนประธานสภาฯถึงท่านคณะกรรมการพิจารณาร่างข้อบัญญัติงบประมาณรายจ่ายประจำปีงบประมาณ 2560 ดิฉันจะขอนัดประชุมคณะกรรมการหลังจากเลิกประชุมสภาฯแล้วนะค่ะเพราะคงไม่ได้ใช้เวลานานและขอให้สมาชิกที่จะยื่นขอแปรญัตติก็ยื่นหนังสือได้เลยนะค่ะขอบคุณคะ

**ประธานสภาฯ**  ก็ตกลงตามนั้นนะครับเพื่อความรวดเร็วในการดำเนินงานในวาระที่สองและที่สามต่อไป

**ระเบียบวาระที่ 4 เรื่องอื่นๆ**

**ประธานสภาฯ**  ตอนนี้ก็เป็นระเบียบวาระอื่นๆมีท่านใดที่จะเสนอในเรื่องอะไรก็เชิญได้เลยครับ

**นายบุญเหลือ ทองชัยภูมิ ส.อบต.หมู่ที่ 2** เรียนประธานสภาฯในการประชุมในวันนี้ทุกครั้งเราใช้เวลาเยอะแต่ในวันนี้เราประชุมไม่นานเพราะผมขอชมนายกที่มีการประชุมนอกกิจการสภาก่อนถ้าเราไม่ประชุมก่อนในวันนี้ก็คงไม่เรียบร้อยขนาดนี้ ผมขอว่าให้มีการประชุมนอกรอบทุกครั้งหรือประชุมเดือนละครั้งยังดี ผมใช้มาตรา 46 ในสถานะที่สภาองค์การบริหารส่วนตำบลมีหน้าที่ควบคุมการทำงานของนายกต้องทำตามที่สภาควบคุมนะ นายกต้องทำตามกฎหมายสองนายกต้องปฏิบัติตามนโยบายสามนายกต้องทำตามแผนพัฒนาสี่นายกต้องปฏิบัติตามข้อบัญญัติข้อที่ห้านายกต้องปฏิบัติตามข้อบังคับของส่วนราชการ ข้อที่หกนายกต้องปฏิบัติตามระเบียบที่ทางราชการกำหนด แต่ในการประชุมครั้งนั้นผมขอคอมเม้นว่าประชุมครั้งต่อไปขอให้มีครั้งที่ด้วยและวันที่ด้วยขอให้มันเป็นระบบราชการเพราะต่อไปเราอาจจะเอาหัวข้อการประชุมไปติดต่อราชการ เรามีหน้าที่ควบคุมการทำงานของนายก นายกนะมีหน้าที่ 10 ข้อนะ ข้อที่ 4 สำคัญคือ มีหน้าที่ควบคุมการบริหารงานองค์การบริหารส่วนตำบลให้เป็นไปด้วยความเรียบร้อย แต่ยังไม่มีระเบียบบังคับในการประชุมนอกกิจการสภาผมดูแล้ว เรามาประชุมข้อราชการไม่ใช้การประชุมบุญกฐินเราต้องมีระเบียบ และผมก็ดีใจในเรื่องที่มีสมาชิกสนใจในเรื่องการที่จะผันน้ำจากหนองใหญ่ไปให้บ้านนางเม้ง บ้านหนองหญ้ารังกาการที่จะใช้น้ำมันก็จนใจในเรื่องงบไฟฟ้าถ้าจะทำก็เป็นงบที่สูงมาก ผมขอสนับสนุนความคิดของนายกในเรื่องที่จะพาสมาชิกไปดูการสูบน้ำด้วยกังหันลมที่กาญจนบุรีโดยไม่ต้องใช้ไฟฟ้าโดยใช้กังหันลมผันน้ำขึ้นไปโซนนางเม้งและหนองหญ้ารังกาที่มีถังที่สร้างไว้แล้วผมถามประธานสภาบอกว่างบ 800,000 ที่ไม่ได้ใช้อะไรเลย ผมอยากให้ไปดูแล้วกลับมาทำ และผมก็ดีใจที่ท่านนายกไปหางบประมาณมาทำด่านหรือร่องคอนกรีตที่หมู่ที่ 1 เพราะประชาชนได้ประโยชน์เต็มที่ นายกสั่งการให้ทำด่วนประชาชนได้รับผลประโยชน์เต็มๆเลย การที่เราไปดูงานมาถ้ามีเป้าหมายก็ดี ผมอยากให้เกิดประโยชน์มากที่สุด การส่งน้ำจากหนองใหญ่ และด่านคอนกรีต จะเกิดประโยชน์มาก จุดแข็งของเราคือหนองใหญ่ การที่เราจะสร้างกังหันผันน้ำก็ดีขอให้เกิดในสมัยเราเพื่อที่ชาวบ้านจะได้ไม่ต้องพูดถึงว่าปีไหนก็ขุดปีไหนก็ลอก

นายกได้รับคำชมจากผู้ว่าในวันนั้นเพราะนายกนำเสนอดีเสนอเป็นข้อๆเราต้องเสนอเข้าไปข้างใน เราจะทำอะไรเราต้องมีระเบียบมีหลักฐานเพราะทุกวันผู้ตรวจเราผู้ดูแลเรานอกจากประชาชนแล้วก็ยังมีนายอำเภอ ผู้ว่าราชการจังหวัด ผู้จับผิดเรามี

-8-

สตง. ปปช ปปส เวลาที่เขาตรวจเขาจะดูที่อื่นๆ ที่ผมทำทุกอย่าง เพื่อผลงานของเราจะได้ไม่มีคำดูถูกดูแคลนว่า อบต. มีหน้าที่ทอดผ้าอย่างเดียว

**ประธานฯ** ก็ขอขอบคุณทุกท่านที่ไห้ข้อคิดเห็นในการทำงานเราและฝ่ายบริหารด้วย

**นายสรรเสริญ กองจันทร์ ส.อบต.หมู่ที่ 9** เรียนประธานสภาฯปัญหาเรื่องภัยแล้งเป็นปัญหาเร่งด่วนของตำบลเราผมตอนนี้ผมก็มีรายชื่อผู้ที่ต้องการน้ำส่งมาอยากรู้เรื่องซ่องแซมเครื่องว่าตอนนี้เสร็จหรือยังและท่อส่งน้ำผมยังไม่รู้เลยว่ามีตราน้ำตรงไหนบ้างตามเส้นทางมีกี่จุดฝากครับ

**นายสุทิน สุวรรณพิมล รองนายก ฯ** เรียนประธานสภาฯในเรื่องเครื่องผมขอตอบสมาชิกหมู่ที่ 9 ผมได้ออกไปตรวจดูแล้วกับช่างและได้แจ้งนายกแล้วรอนายกเซ็นอนุมัติปัญหาเราคือตอนนี้เรารอช่างอยู่เราต้องถอดออกมาดูไม่รู้ว่าจะเสียหายแค่ไหนเพราะว่าเครื่องยี่ห้อนี้เป็นเครื่องที่สั่งมาจากต่างประเทศเป็นแค่การประเมินเบื้องต้นผมขอเวลาภายในอาทิตย์คงจะรู้เรื่องครับ

 **นายวีรพล พิมพ์ชัยภูมิ ส.อบต.หมู่ที่ 8** เรียนประธานสภาฯ เราทำตามระเบียบทุกอย่างติดใจนิดหนึ่งคือการศึกษาดูงานอย่างท่านก็คงมีประสบการณ์ล้นเหลือแต่สมาชิกบางท่านก็ต้องการที่จะออกไปหาประสบการณ์เพิ่มเติมเมื่อท่านมีเยอะแล้วไม่ต้องไปก็ได้อยู่ที่บ้านก็ดีแล้ว ขอฝากนายกนิดหนึ่งการทำงานก็ขอให้ทำตามฤดูกาลอย่างฤดูฝนอยู่แล้วที่ถนนจะชำรุดเป็นไปได้ หน้าฝนยางมะตอยอย่าให้ขาดเตรียมให้พร้อมอย่างโซนสามพลังถนนชำรุดแน่นอนเราจะได้ซ่อมทันทีและอีกอย่างช่วงหน้าฝนลูกน้ำยุงลายมีแน่นอนเตรียมไว้เลยทรายอะเบท เครื่องสูบน้ำน้ำมันเราพร้อมหรือยังงบประมาณเราอยู่ตรงไหนนายกก็ต้องแก้ไขได้อยู่แล้วอยากให้เอามาคุยกันในสภาว่าเราจะเตรียมอย่างไรไม่อยากให้ไปคุยข้างนอกบางที่ผมได้ยินก็ไม่สบายใจ

**นายกฯ** เรียนประธานสภาฯผมขอขอบคุณสมาชิกที่ชมและติชมผมขอตอบท่านสมาชิกหมู่ที่ 8 ในเรื่องการแก้ปัญหาภัยแล้งในตอนนี้ทางองค์การบริหารส่วนตำบลก็ไม่ได้นิ่งนอนใจแต่มันมีปัญหาอยู่ที่ว่าบางท่านอยากได้น้ำประปาบางท่านอยากได้น้ำหนองใหญ่เราก็ต้องวิ่งหาให้ กรณีที่ลงที่ถังกลางไม่มีค่าใช้จ่ายแต่ถ้าเป็นรายบุคคลก็จะเกิดค่าใช้จ่าย ซึ่งในเรื่องนี้ก็จะเกี่ยวโยงไปถึงค่าน้ำมัน อย่างรถน้ำตอนนี้เราโอนงบประมาณมาสองแสนแล้ว ในเรื่องภัยแล้งที่เกิดขึ้นปีนี้เราก็นึกว่าฝนจะดี บริบทของตำบลโพนทองกึ่งเมืองกึ่งชนบท อย่างพี่น้องประชาชนที่ได้รับความเดือดร้อนหรือต้องการค่าน้ำมันคนที่มาขอความช่วยเหลือผมขอว่าให้สมาชิกเซ็นรับรองมาทั้งสองท่าน เพราะจะมีผลกับการที่เราทำฎีกาเบิกเพราะเราต้องมีคำร้องขอมาแนบ ปัญหาความเดือดร้อนของประชาชนผมเต็มใจที่จะให้บริการทุกเรื่องอยู่แล้ว ในเรื่องงบประมาณผมจะขอดูอีกรอบหนึ่ง ผมก็ชอบปลัดประสงค์ที่มาช่วยงานที่ อบต.เรา ท่านก็พูดว่าเมื่อได้รับมอบหมายแล้วอย่าบอกว่าทำไม่ได้เมื่อมันเป็นนโยบายแล้วหรือมีปะชาชนขอมาเราก็ต้องไปปรับปรุงเพื่อที่จะทำให้ได้ ได้ไม่ได้แค่ไหนเราค่อยมาคุยกัน ในเรื่องไข้เลือดออกที่ ผอ.รพสต.แจ้งการกำจัดลูกน้ำยุงลายหรือโรคติดต่อตอนที่ประชุมประจำเดือน อสม. ผมได้จัดซื้อทรายอะเบทให้แต่ละหมู่บ้านแล้วถ้าหมู่บ้านไหนไม่พอก็ขอให้ อสม.เขียนคำขอมาขอได้เลย อย่างยางมะตอยตอนนี้ก็ซื้อมาพอสมควรสมาชิกแจ้งเข้ามาเลย ในการแก้ไขปัญหาภัยแล้งโซนสามพลังที่น้ำไปไม่ถึง เนื่องจากตอนนี้ สบกต. เอง ได้ประชุมกันในเรื่องการสูบน้ำด้วยโซล่าเซลแต่ก็มีปัญหาที่ผมไปประชุมมาคือเครื่องตัวนี้มันไม่มีราคากลางที่จะมาเทียบเคียงในการที่จะมาซื้อได้จึงต้องเปลี่ยนมาเป็นวางท่อ เราทำไม่ได้อย่างเครื่องที่ใช้โซล่าเซลตัวนี้ ทหารอาจทำได้ถ้าเป็นท้องถิ่นทำเองก็ค่อนข้างที่จะลำบาก ผมจะหาช่องทางในการแก้ปัญหา ในเรื่องเครื่องสูบน้ำผมจะดำเนินให้แล้วเสร็จในอาทิตย์นี้แต่ต้องดูแต่ละหมู่บ้านผมก็จะพยายามเต็มที่ผมจะดูงบประมาณอีกรอบหนึ่งอย่างเช่นค่าโบนัสของเจ้าหน้าที่ปีนี้ผมจะไม่จ่ายให้ผมจะโอนมาเป็นค่าน้ำมันหมด ผมจะขอดูงบประมาณที่จะโอนมาอีกรอบหนึ่งว่าจะมาครบหรือไม่ ผมอาจจะหางบภายนอกเพื่อที่จะไปดูการสูบน้ำแบบพลังน้ำไหลวนแบบไม่ต้องใช้ไฟฟ้าไม่ต้องใช้น้ำมันผมอาจจะไปดูประมาณอาทิตย์หนึ่ง ผมอาจจะของบประมาณที่ลงตามหมู่บ้านสองแสนหรือห้าแสนว่าชาวบ้านต้องการเครื่องสูบน้ำแบบนี้หรือไม่เพราะข้อบังคับไม่มากหรือจะทำในรูปแบบทำผ้าป่าเราอาจต้องคิด

-9-

นอกกรอบบ้าง ในเรื่องของ รพสต.ที่ผมได้รับคำติชมมาตอนนี้เราจ้างบุคลากร 2 ท่านมาให้บริการประชาชนแต่สิ่งที่เราจะต้องแก้ไขคือรถรีเฟอร์ งบประมาณเราน้อยมันเป็นปัญหาทุกตำบลอย่างกุดตุ้มหรือห้วยบงก็เหมือนกัน รถเราก็ต้องปรับปรุงอีกมาก ด้วยเจ้าหน้าที่เราก็พยายามที่จะดูแลให้เต็มที่ ผมขอสภาฯในเรื่องเงินเดือนจาก 5000 ให้เป็น 9000 บาทต่อเดือนงบประมาณเราค่อนข้างจำกัดผมจะคุยกับเจ้าหน้าที่อีกรอบหนึ่ง ในเรื่องการของบประมาณจากภายนอก งบจากผู้ว่าราชการจังหวัดได้เสนองบประมาณที่ผมขอไว้ไปพิจารณาแล้ว 30 ล้านและส่งไปให้สำนักงบประมาพิจารณาแล้วงบประมาณก้อนแรกที่ลง 4 โครงการถนนคอนกรีตบ้านหนองหญ้ารังกา ฝายคอนกรีตหมู่ที่ 7 รางระบายน้ำหมู่ที่ 2 และ หมู่ที่ 12 คลองด่านจากหนองใหญ่ถึงหมู่ที่ 1 และจะทยอยมาอีกผมคิดว่าไม่ต่ำกว่า 20 ล้านที่จะได้ในตำบลโพนทอง ผมไม่มีอำนาจที่จะเสนอผู้ว่า ว่าต้องเอาโครงการนั้นโครงการนี้มามันขึ้นอยู่กับคณะกรรมการพิจารณาถ้ากรรมการพิจารณาตรงไหนเราก็ต้องยอมรับ เดือนหน้าผมอาจจะขอประชุมสภาอีกรอบหนึ่งเพื่อกันเงินไว้ที่ยังโอนมาไม่พอเผื่อเบิกจ่ายมาทันเราต้องกันไว้ เราอาจจะบริการช้าแต่เราก็ช่วยกันมาโดยตลอด

**นายบุญเหลือ ทองชัยภูมิ ส.อบต.หมู่ที่ 2** ผมก็ขอแสดงความดีใจกับนายกในเรื่องงบนอกในเรื่องการของบประมาณเราต้องอาศัยความร่วมมือจากชุมชน ข้อที่ 8 เขียนไว้ว่าการรักษาศิลปวัฒนธรรม จารีต ประเพณี ภูมิปัญญาท้องถิ่น จุดแข็งที่เราจะทำได้คือหนองใหญ่เป็นเป็นสถานที่ท่องเที่ยวรอบหนองใหญ่ท่านไปดูมีแต่คนรวยทั้งนั้นที่มาซื้อที่บริเวณรอบหนองใหญ่ หนองใหญ่เป็นศูนย์รวมอยู่กึ่งกลาง หมู่ที่ 11 หมู่ที่ 3 หมู่ที่ 1 และหนองหญ้ารังกาทั้ง 3 หมู่ ปู่ตาหนองใหญ่ผมทำเสร็จแล้วเราก็เชิญบุคคลเหล่านี้เข้ามาบุคคลเหล่านี้ต้องเข้ามาและเงินจะไหลมา เราละเลยตรงนี้ ภูมิปัญญาท้องถิ่นหมายความว่าเขาทำมาแล้วเราต้องทำเพิ่มเติมมีคนถามผมว่าผมทำทำไมอย่างนี้คนโบราณเขาเชื่อว่าตันไม้ใหญ่ต้องมีเทวดารักษา ต้องมีศาลปู่ตาหนองใหญ่เป็นที่ท้าทายสมาชิกในเรื่องต่างๆทั้งพื้นที่การเกษตรเป็นแหล่งท่องเที่ยว ผมขอสนับสนุนท่านนายกที่จะไปนำหลวงพ่อมาเพราะหลวงพ่อคือสิ่งที่ชาวบ้านศรัทธา

**ประธานสภาฯ** ก็ขอบคุณสมาชิกหมู่ที่ 2 ท่านเป็น

**นายจำเนียร เทียมครู ส.อบต.หมู่ที่** 7 เรียนประธานสภาฯฝากนายกว่าต้นไม้ที่เราปลูกไว้ที่บ่อหลุบเหี่ยวเฉาหมดแล้วเราลงแรงมาเยาะก็ฝากนายกดูแลมันจะตายเสียก่อนครับ

**นายกฯ** ก็ขอบคุณสมาชิกหมู่ที่ 7 ครับผมจะให้พนักงานไปดูแลครับอีกเรื่องคือขุดเจาะบ่อบาดาลผมขอเจาะจากโซนสามพลังก่อนคงลงมือได้ในเดือนนี้ บางที่ผมอาจจะขอเปิดประชุมวิสามัญอีกรอบหนึ่งเพื่อที่จะกันเงินไว้กรณีที่เราเบิกจ่ายไม่ทันเพื่อที่จะไม่ให้งบประมาณตกไปผมขอดูงบประมาณครบในเดือนนี้

**ประธานสภาฯ** ในเรื่องการสูบน้ำด้วยพลังไฟฟ้าเราจะกลับมาดำเนินการได้หรือไม่ขอให้นายกเอากลับมาพิจารณาอีกรอบว่าพอจะทำได้หรือไม่ มีท่านใดที่จะแสดงความคิดเห็นอีกหรือไม่เพราะเราประชุมมาก็เป็นเวลาพอสมควรแล้วถ้าไม่มีท่านใดแสดงความคิดเห็นอีกผมก็ขอขอบคุณทุกท่านที่เข้าร่วมประชุมโดยพร้องเพียงกันในวันนี้ ขอปิดประชุมครับ

-10-

ปิดประชุม

 ปิดประชุมเวลา 12.00 น.

 ลงชื่อ ผู้จดรายงานการประชุม

 (นางทองจันทร์ มาภักดี)

 เลขานุการสภาองค์การบริหารส่วนตำบลโพนทอง

ลงชื่อ ผู้ตรวจรายงานการประชุม

 (นายสมาน หาญอาสา)

 สมาชิกสภาองค์การบริหารส่วนตำบลโพนทองหมู่ที่ 2

 ลงชื่อ ผู้ตรวจรายงานการประชุม

 (นางสุดารัตน์ สมัตถะ)

 สมาชิกสภาองค์การบริหารส่วนตำบลโพนทองหมู่ที่ 3

ลงชื่อ ผู้ตรวจรายงานการประชุม

 (นายวีรพล พิมพ์ชัยภูมิ)

 สมาชิกสภาองค์การบริหารส่วนตำบลโพนทองหมู่ที่ 8

ลงชื่อ ผู้รับรองรายงานการประชุม

 (นายอมรรัตน์ กล้าประจัญ)

 ประธานสภาองค์การบริหารส่วนตำบลโพนทอง